— 150 — 



en la cité, il ne durrunt altre eschawinge, fors la costume del vin, 

 ço est à saveir, le cornage, et denier de chascun tunel. 



Si il ad Loreng qui veulle sun aver porter sus, e passe le Werf, 

 e la rue de Thamise , e se il se départe de la nef, e il prenge os- 

 tel en la cité, e son aveir seit ensemble od lui porté, celui est al 

 eschawinge le rei. E celui deit feire saveir al Veskunte u il iest 

 herbergie, e cil marcbeant deit atendre le Veskunte très jorz pur 

 deslier ; e si le Vescunte n'i vient , puis qu'il li aura fait saveir de- 

 denz ces treis jorz, le marcheant poet deslier e vendre sans fors- 

 fait. Mais il ne poet nient vendre ses dras à détail fors la pice 

 entère; ne nul Loereng ne poet achater leine deffeite, ne vinz 

 descusuz en tonnels, ne dehors, ne nul fresche pel, ne fres quir, 

 ne pels d'aignels desbrochez, que il ne seit el fordfeit le Vescunte. 

 Ne nul Loereng ne put achater plus ke treis vifs porcs a sun man- 

 gier. E se il s'est forfait e clamif i ait, donc deit il par la lei de la 

 cité de Lundres estre à dreit en la cort le rei, ço est à saveir el 

 husteng. 



Co est la cumune lei es humes l'empereur d'Alemaigne que il 

 poent herbergier dedenz les murs de la cité de Lundres, la o il 

 voldrunt, fors cil de Tiele, et de Brune et de Anwers, ne passe- 

 runt le punt de Lundres, se il ne veulent estre forfait par la lei 

 de Lundres. S'il mit mercerie , il poent vendre quarlrun de peivre, 

 quartrun de cire, quartrun de cummin, et la duzeinne de fus- 

 teine u demie ; et li trônes dunt il peserunt deit estre de xxii clous. 



Li Noreis unt bohsache, ço est a saveir suvir tut l'an; mes ce 

 deveiz saveir que hors de la cité ne poet aler en nul lui pur mar- 

 chie faire ne a nule feire. 



Li Daneis unt bohsache, ce est à saveir suvir tut l'an; mais il 

 unt la lei que cil d'Engleterre unt; kar il poent par la lei de la 

 cité de Lundres aler par tut en Angleterre à feire e à marchie. 



Treis Folkesimoz Ihevelf sunt en l'an. Li uns si est à la feste 

 sein t Michiel , por saveir qui est Veskunte, e pur oir sun cumman- 

 dement ; li autre, si est al Noël , pur les guardes tenir; le tierz si 

 est à la fese seinl Johan, pur garder la cité d'arsun, pur la grant 

 sekgresse. 



Si nul home de Lundres sursiet nul de ices folkesimoz, si est 

 il forfeit le rei, de xl sol. Mais par la lei de Lundres, deit le Ves- 

 cunte faire demander celui que il voldra saveir mun se il i est, u 

 num. 



